钦定古今图书集成/理学汇编/经籍典/第088卷 > 日知录 > 《七八九六》
## 钦定古今图书集成/理学汇编/经籍典/第088卷 > 日知录 > 《七八九六》

《易》有七、八、九、六，而爻但系九六者，举隅之义也。故发
其例于乾坤二卦，曰“用九、用六”，用其变也。亦有用其
不变者，《春秋传》穆姜遇《艮》之八，《晋语》董因得《泰》之八
是也。

杜元凯注谓杂用《连山》《归藏》，二《易》，皆以七八为占，故言遇艮之八者，非。《晋语》：公子筮得贞，屯、悔、豫，皆

八、本卦为《贞》，之卦为《悔》。沙随程氏曰：“初与四五凡三爻变，其不变者二三上，在《屯》为八，在《豫》亦八。”

今即以艮言之，二爻独变则名之六；馀爻皆变而二
爻独不变，则名之八，是知乾坤亦有用七用八时也。
干爻皆变而初独不变，曰初七“潜龙勿用”可也。《坤》爻
皆变而初独不变，曰初八“履霜坚冰至”可也。占变者
其常也；占不变者其反也，故圣人系之九六。欧阳永
叔曰：“《易》道占其变，故以其所占者名爻，不谓六爻皆”
九六也，得之矣。

赵汝梅《易辑闻》曰：“揲蓍策数凡得二十八，虽为《干》亦
称七。凡得三十二，虽为《坤》亦称八。”

杨彦龄《笔录》曰：杨损之，蜀人，博学善称说。余尝疑《易》
用九六而无七八，损之云：“卦画七八，爻称九六，
干之策二百一十有六，《坤》之策百四十有四。”亦是举
九六以该七八也。朱子谓七八之合，亦三百有六十
也。〈干遇七则一百六十八坤遇八则一百九十二〉